નવરાત્રિમાં ઘણા ભાવિકો ઘરમાં ધૂપ-દીપ અને યજ્ઞ કરીને આદ્યશક્તિ જગદંબાનું આરાધન કરે. આમ પણ આઠમા નોરતે ચંડીયજ્ઞ કરવાની સદીઓ જૂની ધાર્મિક પરંપરા છે. જોકે જાણવા-સમજવા જેવી બાબત એ છે કે યજ્ઞની આ ધાર્મિક પરંપરા સાથે ભારોભાર વિજ્ઞાન પણ સંકળાયેલું છે. આમ તો આપણા દેશમાં મહાશિવરાત્રિ નિમિત્તે શિવભક્તો મહામૃત્યુંજય જપયજ્ઞ કરે, ઘણા ગાયત્રીભક્તો દર રવિવારે ઘરમાં ગાયત્રી યજ્ઞ કરે છે તો ઘણા ભાવિકો ભેગા મળીને એકસો કૂંડી યજ્ઞ પણ કરે છે.